SKRYFKURSUS VIR BEGINNERS IN GAUTENG AANGEBIED | Die Skryfbesigheid
Wou jy nog altyd skryf, maar jy weet glad nie waar om te begin nie?
Goeie nuus! ŉ Skryfkursus vir beginners word in Pretoria aangebied.
13 Augustus 2016 –22 Oktober 2016.
Modules 1 – 3 word op 13, 20 en 27 Augustus 2016 aangebied. Studente bly dan vir die volgende vier weke tuis om van die opdragte uit te voer.
Modules 4 – 7 word op 1, 8, 15 en 22 Oktober 2016 aangebied.
Hoe lank duur die kursus?
Die kursus word oor sewe Saterdae aangebied word.
ALLE OPDRAGTE MOET GEDOEN WORD.
Wie bied die kursus aan?
Trudy Erasmus – skrywer van gepubliseerde kortverhale
Marietjie Wentzel – redigeerder en manuskripontwikkelaar
Jan de Bruin – rekenaarkundige en skryfkompetisiebeoordelaar
Hierdie kursus word in Pretoria, Gauteng aangebied. Die adres sal aan geregistreerde studente bekend gemaak word.
Baie belangrik: nuut!
Die volgende reëlings beteken nie dat die kursus geaffilieer is nie, maar dit is die eerste proses wat gevolg word om die kursus te laat affilieer sodat die student ŉ erkende kwalifikasie kan behaal. Die skrywer sal beslis na die suksesvolle aflê van die kursus ŉ sertifikaat verdien wat as bewys kan dien dat die kursus suksesvol afgelê is.
Voorheen is sertifikate aan studente uitgedeel NADAT van die kursus voltooi is. Met ingang van 13 Julie 2016 verander hierdie reëling.
Om ŉ kursus suksesvol af te handel moet ŉ student ŉ gemiddeld van 50% vir die uitvoering van die opdragte kry.
o Dit beteken elke verhaal gaan gelees word en kommentaar sal op elke verhaal gegee word.
o Foute sal aangedui word, en voorstelle ten opsigte van verbetering sal aangebring word.
o Dan sal daar ook ŉ puntestaat aangeheg word. Die gemiddelde van al die verhale wat geskryf gaan word, gaan gebruik word om die persentasie te bepaal.
Die student moet ook ŉ toets aflê en vir die toets moet die student ook 50% kry.
o Die student mag van die lesings en ander hulpmiddele gebruik maak wanneer die toets afgelê word.
o Die doel van die toets is om te meet hoeveel van die teorie het die student onder die knie. Indien dit duidelik is dat die student met sekere aspekte sukkel, word opvolglesse (gratis) geskeduleer.
Die toets is verder ook ŉ maatstaf waarvolgens die instrukteur die geslaagdheid van die module/teorie bepaal sodat aanpassings gemaak kan word.
Ten einde sinvolle kommentaar te lewer en die nasien van die verhale behoorlik te kan doen, moet studente by teikendatums hou.
Die beginnerskursus en die aanlynkursus daarmee saam, is 2014 vernuwe. Op die oomblik word die materiaal hersien om die twee nuwe modules goed met res van die kursus te laat saamvloei. Die aantal modules het 2016 van vyf na sewe uitgebrei. Al vorm die bekende PNSkryfskool-kursus die basis van die nuwe beginnerskursus, is daar baie nuwe leerstof, opdragte en skryfoefeninge. Terugvoer, kommentaar en vrae van vorige studente het hierdie verandering genoodsaak.
AL die modules moet gedoen word en alle opdragte moet uitgevoer word.
Module 1: Inleiding tot die skryf van kortverhale
Prosa: Nie-fiksie en fiksie
ŉ Kortverhaal is…
Hoe verskil ŉ kortverhaal, essay en skets van mekaar?
Wat maak poësie anders?
Die onderskeidende kenmerke van poësie
Module 2: Ontwikkeling van ‘n goeie verhaal
Module 3: Ontwikkeling van geloofwaardige karakters
Module 4: Skep van ‘n gepaste atmosfeer
Module 5: Ken die mark
Module 6: teksversorging, redigering en afronding
Hardkoppigheid kan jou skrywerskippie laat sink.
Module 7: kritiek
Hoe lewer ek kritiek?
Hoe hanteer ek kritiek?
Die kursus kos R 4 600 en vir die bedrag kry jy:
‘n Verversings soos ‘n kolwyntjie/botterbroodjie vir ontbyt
Laatmiddag-sonde (soos koek of tert)
Agt kortverhale en agt kort-kortverhale wat byna gereed is vir publikasie (met ander woorde sestien klaar verhale en baie idees vir nuwe verhale)
’n Deposito wat 50% (R2 300) van die totale bedrag is met registrasie betaalbaar. Die res is betaalbaar teen die einde van module 3.
Registrasies sluit stiptelik op 10 Augustus 2016. Laatkommers sal welkom wees mits:
Daar plek beskikbaar is.
Die skrywer met die aanvang van die kursus twee kortverhale kan inhandig.
ŉ Administrasiefooi van R350 vir laatregistrasie betaal.
Aangesien daar vooraf baie onkostes aangegaan word, moet ŉ kansellasiefooi gehef word.
Die deposito word verbeur sou ‘n skrywer nie vir die kursus opdaag nie. Die volle kursusfooi is betaalbaar as die student wel sekere modules doen en dan kop uittrek.
Geen fooie is terugbetaalbaar in hierdie gevalle nie.
Om te registreer moet die skrywer ŉ kwotasie aanvra deur die elektroniese vorm hieronder in te vul. Die kwotasie moet skriftelik aanvaar word. ’n Registrasievorm en die onderneming moet voltooi word. Sodra die deposito betaal is, is die skrywer geregistreer en sal die skrywer die eerste opdragte ontvang wat vooraf voltooi moet word.
SMS & WhatsApp: 072 210 4385
Ek wil graag(vereis) vir die kursus inskryf. Stuur die nodige dokumente aan.
meer oor die kursus uitvind. Sien my navraag.
vir die kursus registreer
maar stuur eers net 'n kwotasie.
Posted in: Algemeen ♦ Kortverhale ♦ Kursusse ♦ Lees ♦ Publikasie ♦ Skryfskool ♦ Skryfwenke ♦ Skrywers ♦ Uitgewers ♦ Werkswinkels
Tagged: atmosfeer,beelde,beeldspraak,betekenis,dialoog,geloofwaardige dialoog,hoofkarakter,karakterisering,Karakters,Konflik,kortverhaal,kortverhale,kreatiewe skryfkuns,kreatiewe skryfwerk,kreatiewe vryheid,muse,plot,prosa,publikasie,publiseer,roman,ruimte,Skryf,skryfkursus,storielyn,tema,terugvoer oor skryfwerk,titels,tyd,werkswinkels
← HOEKOM SKRYF ONS?
Anzel Mans debuteer met kortverhaalbundel →